มันนี่ทูเดย์
สินเชื่อพิเศษเถ้าแก่เนี้ย
12 ส.ค. 2559

สินเชื่อพิเศษเถ้าแก่เนี้ย
นางพิกุล ศรีมหันต์ รองผู้จัดการใหญ่ ผู้บริหารสูงสุดลูกค้าธุรกิจขนาดย่อมและสินเชื่อเพื่อที่อยู่อาศัย ธนาคารไทยพาณิชย์ เปิดเผยว่า ธนาคารได้จัดสินเชื่อเพื่อลูกค้าเอสเอ็มอีขนาดเล็ก สำหรับเถ้าแก่เนี้ย หรือเจ้าของกิจการที่เป็นผู้หญิงโดยเฉพาะ หรือมีผู้หญิงเป็นผู้กู้ร่วม สำหรับเพิ่มทุนหมุนเวียน วงเงินสูงสุด 150% ของราคาประเมินหลักประกัน ผ่อนชำระนานสูงสุด 10 ปี และสินเชื่อซื้อสถานประกอบการ วงเงินกู้สูงสุด 100% ของราคาประเมิน ผ่อนชำระนานสูงสุด 30 ปี ตั้งแต่วันนี้-30 ส.ค. 2559  
ธปท.ขายบอนด์ 6 หมื่นล้าน
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศขายพันธบัตรธนาคารแห่งประเทศไทย ประเภทอายุไม่เกิน 15 วันประจำเดือน ส.ค.ปีนี้ โดยจะออกประมูลขายพันธบัตรรุ่น พ. 32/14/2559 วงเงิน 6 หมื่นล้านบาท อายุ 14 วัน สูงกว่าที่ผ่านมาที่เฉลี่ยอยู่ที่ 4 -4.5 หมื่นล้านบาท เปิดประมูลขายในวันที่ 11 ส.ค.ที่ผ่านมา